கேள்வி: ஷீலா பாட்டியா என்பது என்ன?
பதில்: ஷீலா பாட்டியா (Sheila Bhatia) இவர் ஓர் இந்திய கவிஞரும், நாடக ஆசிரியரும், நாடக ஆளுமையும் மற்றும் இந்திய கலை வடிவங்களை மேம்படுத்துவதற்காக தில்லியை தளமாகக் கொண்ட தில்லி கலையரங்கம் என்ற மன்றத்தின் நிறுவனரும் ஆவார். நாடக இயக்கங்களை உள்ளடக்கிய நடன நாடகத்தின் இந்திய வடிவமான பஞ்சாபி ஓபரா, ஷீலா பாட்டியாவால் தோன்றியதாக கூறப்படுகிறது. இந்திய அரசு 1971 இல் நான்காவது உயர்ந்த இந்திய குடிமை விருதான பத்மசிறீ விருதினை வழங்கி கௌரவித்தது. பத்தாண்டுகளுக்குப் பிறகு, 1982 ஆம் ஆண்டில் நாடக இயக்கத்திற்கான சங்கீத நாடக அகாதமி விருது பெற்றார் பின்னர் 1997 இல் காளிதாஸ் சம்மன் விருது இவருக்கு வழங்கப்பட்டது .